**Per Jimmie Åkesson** (født 17. mai 1979 i Ivetofta i Skåne län) er en svensk politiker som siden 2005 har vært partileder i partiet Sverigedemokraterna. Ved valget i 2010 ble han valgt inn i Riksdagen.

Biografi
--------

Jimmie Åkesson er oppvokst i Valje i Sölvesborg kommune i Blekinge län. Etter å ha vært medlem i Moderata ungdomsförbundet meldte han seg i 1995 inn i Sverigedemokraterna.

Før Åkesson ble politiker på heltid bedrev han studier i blant annet statsvitenskap, forskningspolitikk, forvaltningsrätt, økonomisk historie, filosofi, nasjonaløkonomi og samfunnsgeografi ved Lunds universitet.

Engasjementet i rikspolitikken ble innledet i 1997, da han ble valgt til varamedlem av partiledelsen. Siden det har han hatt flere verv, blant annet innenfor partiets PR-enhet og som leder for programkomiteen. Etter valget i 1998 var han med på å gjenoppbygge Sverigedemokratisk Ungdom, hvor han først ble nestleder, deretter leder i perioden 2000–2005. Han har sittet i Sölvesborg kommunestyre siden 1998.

Etter indre stridigheter i Sverigedemokraterna ble Åkesson foreslått av valgkomiteen som ny partileder i 2005. Ved årsmøtet den 7. mai 2005 vant Åkesson over den tidligere partilederen Mikael Jansson med stemmetallet 91–50. Åkesson var fra og med sommeren 2005 heltidsansatt som partileder. Før han ble politiker på heltid, studerte han blant annet statsvitenskap, forskningspolitikk, forvaltningsrett, økonomisk historie, filosofi, nasjonaløkonomi og samfunnsgeografi ved Lunds universitet.

Den 19. oktober 2009 publiserte *Aftonbladet* et islamkritisk innlegg av Jimmie Åkesson på sin debattside. Debattartikkelen hevdet at ulike aspekter av islam var det «största utländska hotet mot Sverige sedan andra världskriget.» Aftonbladets redaksjon hadde gitt artikkelen overskriften «Muslimerna är vårt största utländska hot». Debattartikkelen vakte mye oppmerksomhet. Jimmie Åkesson møtte næringsministeren og visestatsminister Maud Olofsson i en direktesendt debatt på SVT i anledning av debattartikkelen. Centrum mot rasism anmeldte artikkelen som hets mot folkegruppe, men de fikk ikke medhold i at innholdet i artikkelen utgjorde dette, og besluttet å ikke innlede forundersøkelse. Opinionsmålerne United Minds og Synovate konstaterte at Åkessons debattartikkel økte Sverigedemokraternas støtte hos velgerne i deres respektive opinionsmålinger i oktober måned.

I februar 2010 refererte tidsskriftet *DSM* en undersøkelse som viste at Jimmie Åkesson var Sveriges niende viktigste opinionsdanner i løpet av 2009, i henhold til ca. 150 av Sveriges lederskribenter, debattredaktører, kronikkspaltister og samfunnsdebattanter.

I en partilederdebatt på SVT den 7. september 2018 uttalte Åkesson: *«Bara invandrare får jobb så kommer allt att lösa sig – det har de sagt hela tiden. Det händer inte, det blir inte så. Därför måste man ställa frågan varför det är så svårt för de här människorna att få jobb. Det är för att de inte är svenskar. De passar inte in i Sverige»*. Denne uttalelsen fikk Annie Lööf (C) til å slå neven i bordet og utbryte: "*Men hur uttrycker du dig?*". Jimmie Åkesson fortsatte sitt resonnement og påpekte at utenlandsfødte må få større forutsetninger for å bli "svenske" og kontret deretter Annie Lööfs utspill med: "*Du är alltid så arg Annie Lööf, sluta skrika och gapa i varje debatt*." Debattleder Martina Nord i SVT tok avstand fra Åkessons uttalelse på vegne av TV-kanalen under henvisning til at hun mente den var grovt generaliserende. I februar 2019 ble SVT felt av Granskningsnämnden for brudd på prinsippet om upartiskhet (tilsvarer norsk PFU).

Åkesson var samboer med SD-politikeren Louise Erixon fra 2011-2020, og de har ett barn sammen.

### Riksdagsmedlem

I riksdagsvalget 2010 var Åkesson på førsteplass på Sverigedemokraternas riksdagsliste. Partiets framgang i valget resulterte i at Åkesson ble valgt inn i riksdagen fra valgkretsen for Jönköpings län på plass nummer 326. Som nyvalgt riksdagsmedlem ble Åkesson medlem i Krigsdelegationen.

Åkesson ble i oktober 2014 sykemeldt på grunn av utbrenthet. Den 23. mars 2015 annonserte han en tilbakekomst til svensk politikk.

Bibliografi
-----------

* Åkesson, Jimmie (2013), *Satis polito*. ISBN 9198116207
* Åkesson, Jimmie (2018), *Det moderna folkhemmet*. ISBN 9789198116243

Bildegalleri
------------

* Åkesson og daværende forlovede Louise Erixon i folkedrakter på vei til åpninger i Riksdagen i 2011Åkesson og daværende forlovede Louise Erixon i folkedrakter på vei til åpninger i Riksdagen i 2011
* Åkesson i forkant av sluttdebatten i SVT 12. september 2014Åkesson i forkant av sluttdebatten i SVT 12. september 2014
* Åkesson i sin tale under Almedalsuken i 2017Åkesson i sin tale under Almedalsuken i 2017

Referanser
----------

1. 1 2   Sveriges befolkning 1990, oppført som Åkesson, Per Jimmie, besøkt 29. august 2021[Hentet fra Wikidata]
2. ↑   pantheon.world, besøkt 9. oktober 2017[Hentet fra Wikidata]
3. ↑   «Sverigedemokraterna – Vägen till riksdagen via tidningsmedierna. En kritisk nyhetsanalys», fullverk tilgjengelig på lup.lub.lu.se[Hentet fra Wikidata]
4. 1 2   Sveriges riksdag person-ID 051207517226, besøkt 27. mai 2022[Hentet fra Wikidata]
5. ↑   YouTube-videoidentifikator ws4tcH-ALsU, uttrykt som 10:25-10:40 ish[Hentet fra Wikidata]
6. ↑   LIBRIS, libris.kb.se, utgitt 26. mars 2018, besøkt 24. august 2018[Hentet fra Wikidata]
7. ↑  «Möt Jimmie Åkesson - Sverigedemokraternas partiledare». Sverigedemokraterna.se. Arkivert fra originalen 2. juli 2010. Besøkt 24. juli 2010.
8. ↑  Lindström, Lars (18. september 2010). «"Jimmie Åkesson håller så låg profil här"». Expressen. Besøkt 15. januar 2011.
9. ↑   Ladok, Lund Universitet
10. ↑  Lindström, Lars (18. september 2010). «"Jimmie Åkesson håller så låg profil här"». Expressen. Besøkt 15. januar 2011.
11. ↑  Åkessons debattinlägg på www.aftonbladet.se
12. ↑  Svenska Dagbladet - Hetsigt när Åkesson diskuterade med Olofsson
13. ↑  www.aftonbladet.se om Centrum mot rasisme JK-anmälan
14. ↑  Justitiekanslern - Innehållet i en artikel i Aftonbladet har inte ansetts utgöra hets mot folkgrupp [2009-10-23]
15. ↑  Aftonbladet - Medvind för Monas gäng
16. ↑  Dagens Nyheter - Stödet minskar för de rödgröna
17. ↑  Brors, Henrik (15. februar 2010). «Reinfeldt åter viktigaste opinionsbildaren». *Dagens Nyheter*. Besøkt 15. februar 2010.
18. ↑  «Beslut 2019-02-18» (PDF). Granskningsnämnden för radio och TV. 18. februar 2019. Arkivert fra originalen (PDF) 19. februar 2019. Besøkt 18. februar 2019.
19. ↑  Granestrand, Lasse (7. november 2010). «I huvudet på SD:s partiledare». Dagens Nyheter. Besøkt 7. november 2010.
20. ↑  Sverigedemokraterna (15. mars 2010). «Förslag till Sverigedemokratisk riksdagslista presenterat». *SD-Kuriren*. Arkivert fra originalen 20. januar 2014. Besøkt 4. april 2010.
21. ↑  «Jimmie Åkesson (SD)». Riksdagen.se. 12. november 2010. Besøkt 2. januar 2011.
22. ↑  Holender, Robert; Carp, Ossi; Löfgren, Emma; Eriksson, Karin (17. oktober 2014). «Åkesson sjukskriven på obestämd tid». *Dagens Nyheter*. Besøkt 18. oktober 2014. CS1-vedlikehold: Flere navn: forfatterliste (link)

Eksterne lenker
---------------

* Offisielt nettsted Rediger på Wikidata

* (en) Jimmie Åkesson – kategori av bilder, video eller lyd på Commons Rediger på Wikidata
* Jimmie Åkesson på Twitter Rediger på Wikidata

* (sv) Jimmie Åkesson på Instagram Rediger på Wikidata
* (sv) Jimmie Åkesson hos Sveriges riksdag Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** Geni **·** VIAF **·** ISNI **·** LIBRIS **·** MusicBrainz
 |